கேள்வி: நாயன்மார் - நூலின் அமைப்பு என்பது என்ன?
பதில்: * திருத்தொண்டர் திருவந்தாதி மொத்தம் 86 பாடல்களைக் கொண்டது. * இது கட்டளைக் கலித்துறை என்னும் யாப்பு வகையாலும், ஒரு பாடலின் இறுதிச் சொல் அடுத்த பாடலின் முதற்சொல்லாக வரும் அந்தாதி தொடையாலும் இயற்றப்பட்டுள்ளது. * சுந்தரரின் திருத்தொண்டத்தொகையில் உள்ள 60 தனியடியார்கள் மற்றும் 9 தொகையடியார்கள் வரிசையையே இதுவும் பின்பற்றுகிறது. இதன் மூலமே 60 தனியடியார்கள் என்பது 63 அடியார்களாக (நாயன்மார்களாக) மாறியது. இந்த 63 பேர் கணக்கைத்தான் சேக்கிழார் தனது பெரியபுராணத்தில் விரிவுபடுத்தினார்.
கேள்வி: நாயன்மார் - நூலின் அமைப்பு என்பது என்ன?
பதில்: பெரியபுராணம் இரண்டு காண்டங்களையும், 13 சருக்கங்களையும், மொத்தம் 4,286 பாடல்களையும் கொண்டுள்ளது.
கேள்வி: நாயன்மார் - சமயக் குரவர்கள் குறித்து விரிவாக சொல்லுங்கள்.
பதில்: நாயன்மாரில் அப்பர், சம்பந்தர், சுந்தரர் ஆகிய மூவரும், நாயன்மார் வரிசையில் தனியாக இல்லாத மாணிக்கவாசகர் அவர்களும் முதன்மையானவர்கள். இந்த நால்வரும் சைவ சமயம் சமயகுரவர் என்று அழைக்கப்படுகின்றனர். சைவத் திருமுறைகள் என அழைக்கப்படும் 12 திருமுறைகளின் தொகுதியில் நாயன்மாரின் பாடல்கள் தொகுக்கப்பட்டுள்ளன. முதல் மூன்று திருமுறைகள் திருஞான சம்பந்தராலும், திருமுறைகள் 4,5,6 திருநாவுக்கரசராலும், 7ஆம் திருமுறை சுந்தரராலும் ஆக்கப்பட்ட பண்ணோடு அமைந்த இசைப்பாடல்களாகும். நாயன்மாரில் சிலரே சமய நூல்களில் புலமை உடையவர்கள். மற்றவர்கள் மிகச் சிறந்த பக்தர்கள் மட்டுமே. பலரும் பல்வேறு தொழில்கள் செய்து உயிர்வாழ்ந்தவர்கள். இறையருள் பெற பக்தி மட்டுமே போதுமானது என்பதும் எல்லோரும் இறைவன் திருவடிகளை அடையலாம் என்பதுமே இவர்கள் வாழ்க்கை தரும் பாடமாக உள்ளது.படிமம்:Sri Kokarneshvarar Temple in Tirukokarnam.JPG கோவிலில் உள்ள 63 நாயன்மார்]]
கேள்வி: நாயன்மார் - மற்ற நாயன்மார்கள் குறித்து விரிவாக சொல்லுங்கள்.
பதில்: சைவ சமய குரவர் நால்வரில் ஒருவரான பொது ஊழி 9-ம் நூற்றாண்டைச் சேர்ந்த மாணிக்கவாசகர் நாயன்மார்கள் வரிசையில் வைக்கப்படவில்லை. எனினும் இவரது படைப்பான திருவாசகம் திருமுறையின் எட்டாவது தொகுதியின் ஒரு பகுதியாக வைக்கப்பட்டுள்ளது. இலக்கிய மரபில் நாயன்மார்களின் எண்ணிக்கை 63 என்றாலும், தமிழ்ப் புலவரான திருவள்ளுவர் கவுரவிக்கும் வகையில் சைவ மரபு பல இடங்களில் அவரை 64வது நாயன்மாராகப் போற்றுகிறது. இதன் அடையாளமாகவே மயிலாப்பூர், திருச்சுழி உட்பட பல்வேறு தென்னிந்திய சமூகங்கள் ஆண்டுதோறும் அறுபத்து மூவர் திருவீதி உலாவில் வள்ளுவரை அறுபத்து நாலாமவராக பூஜித்து ஊர்வலமாக எடுத்துச் செல்கின்றன.